Թոմ Հենքս

**Թոմ Հենքս**, (, իսկական անուն ազգանունը՝ Թոմաս Ջեֆֆրի Հենքս, ), ամերիկացի կինոդերասան, նաև պրոդյուսեր, սցենարիստ, ռեժիսոր և կոմպոզիտոր, Օսկարի կրկնակի դափնեկիր։ Հայտնի է ինչպես կատակերգական, այնպես էլ դրամատիկ դերերով. Հենքսը հանդիսանում է աշխարհում ամենատարածված և ճանաչելի կինոդերասաններից մեկը, և այն լայնորեն դիտվում է որպես ամերիկյան մշակութային կերպար։ Հենքսի ֆիլմերը հավաքել են ավելի քան 4,9 միլիարդ դոլար Հյուսիսային Ամերիկայում և ավելի քան 9,96 միլիարդ դոլար ամբողջ աշխարհում, նրան դարձնելով Հյուսիսային Ամերիկայի հինգերորդ ամենաբարձր վարկանիշ ունեցող դերասանը։

«Օսկարի» պատմության մեջ միայն դերասաններ Թոմ Հենքսին և Սփենսեր Թրեյսիին է հաջողվել երկու անգամ անընդմեջ արժանանալ «Օսկարի» *[[Օսկար լավագույն դերասանի համար|Լավագույն դերասանի համար]]* անվանակարգում։

## Կենսագրություն
Թոմ Հենքսը ծնվել է 1956 թվականի հուլիսի 9-ին Կալիֆորնիա նահանգի Կոնկորդ քաղաքում։ Նրա հայրը շեֆ-խոհարար էր աշխատում տեղի ռեստորաններից մեկում, մայրը աշխատում էր նույն ռեստորանում որպես մատուցողուհի։ Նա տան երրորդ երեխան էր։ Նրա ծնվելուց 5 տարի հետո նրա ծնողները բաժանվեցին, և ինքն ու իր երկու եղբայրները՝ Լարրին ու Սանդրուն սկսեցին բնակվել հոր հետ առանձին։ Արդեն պատանեկան հասակում Թոմի մոտ նկատվում էր դերասանական տաղանդ։ Կալիֆորնիայի ինստիտուտ ընդունվելուց հետո նա կիսատ թողեց ուսումը և միացավ Կլիվլենդում հանդես եկող դերասանական մի փոքր խմբի։

Թոմ Հենքսը ուղղափառ եկեղեցու անդամ է։ 2 անգամ ամուսնացած է եղել՝ 1978 թվականին Սամանտա Լուիսի հետ, ումից բաժանվել է 1987 թվականին։ Ներկայումս ամուսնացած է դերասանուհի Ռիտա Ուիլսոնի հետ։

## Կարիերա և մրցանակներ
Կինոյում իր առաջին նշանավոր դերը 1998 թվականին նկարահանված «Մեծը» ֆիլմում էր։ Իր արդեն շուրջ 40 տարվա կինոկարիերայի ընթացքում նկարահանվել է ամերիկյան շատ մրցանակների արժանացած ֆիլմերում։ 61 տարբեր կինոմրցանակ է ստացել, ներկայացված է եղել ևս 57-ի, որոնց թվում՝ 
* 2 Օսկար - Օսկար լավագույն դերասանի համար անվանակարգում, ներկայացվել է 5 անգամ
* 5 Ոսկե Գլոբուս, ներկայացվել է 8 անգամ
* 4 Էմմի (մրցանակ)
* Բեռլինի կինոփառատոնի մրցանակ
* 3 անգամ առաջադրվել է BAFTA-ի և այլն։

2006 թվականի տվյալներով՝ ամերիկյան դերասաններից հենց Թոմ Հենքսի մասնակցությամբ ֆիլմերն են եղել ամենաշահութաբեր։ Նրա մասնակցությամբ ֆիլմերի ընդհանուր շահույթը կազմել է մոտավորապես 6 միլիարդ դոլլար, որոնցից ամենաեկամտաբերը «Դա Վինչիի ծածկագիրը» ֆիլմն է։ Թոմ Հենքսը նաև կինոյի պատմության ամենամեծ հոնորար ստացած դերասաններից է։ «Հրեշտակներ և հրեշներ» ֆիլմի համար նա ստացել է 51 միլիոն դոլլար, նրանից շատ դերասաններից ստացել է միայն Ջոնի Դեփը «Կարիբյան ծովի ծովահենները. տարօրինակ ափերում» ֆիլմի համար (56.5 միլիոն դոլլար)։

## Ֆիլմագրություն

## Ծանոթագրություններ

## Արտաքին հղումներ

* Թոմ Հենքսը bookmark.am-ում
* IMDb-ում էջ
* Թոմ Հենքսի պաշտոնական կայք myspace կայքում

Կատեգորիա:1956 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի բարերարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Լավագույն դերասան Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Հուլիսի 9 ծնունդներ
Կատեգորիա:Պատվո լեգեոնի շքանշանի ասպետներ